Битка на Моравском пољу
Битка на Моравском пољу се одиграла 26. августа 1278. и била је кључни догађај за историју средње Европе у наредним вековима. Супротстављене стране су биле бохемијска (чешка) војска коју је предводио пшемисловски краљ Отокар II и царска војска предвођена немачким краљем Рудолфом I Хабзбуршким у савезу са угарским краљем Ладиславом IV Куманцем. Битка је била део похода Рудолфа Хабтбуршког да осигура признање за цара Светог римског царства. Иако су обе стране у својим војскама имале пешадију, битка је углавном била велики окршај тешких витезова коњаника, мада су кумански коњаници-стрелци у угарској војсци играли важну улогу. Битка је коначно решена нападом из засeде царско-угарске војске, што се у оно време сматрала нечасним и против правила витештва.